مستونگ (خ ن) ڈپٹی کمشنر مستونگ نا چاروکی ٹی ضلع مستونگ و ایب کیب اناعلاقہ غاتے ٹی الس نا آسودہی نا بابت شونداری ڈٹ آتیا ترندی اٹ کاریم برجاءِ‘ ہرافتے ٹی بھاز آ ڈٹ آک پورو مسنو وخت اس کہ ایلو برجا ڈٹ آتیا ترندی اٹ کاریم برجاءِ‘ ڈپٹی کمشنر مستونگ پارے کہ سلاہی ڈٹ آتیان علاقہ ناالس ءِ فائدہ مریک واوفتا ویل آک اولیتی بنداو آ ایسر مریرہ۔او پارے کہ پورو مروک ڈٹ آتے ٹی ساراوان پبلک لائبریری ءِ پوسکن آ خواست آتون ہمگرنچ کننگ و آسراتی تا فراوانی تون اوار زیبائی ءِ ہم پک کننگانے‘ بندغ آتے کمپوٹرائزڈ لوکل و ڈومےسائل جوڑ کننگ ءِ شفاف بنداو آ نےشنل ڈےٹابےس رجسٹرےشن اتھارٹی نا نظام تون گنڈنگانے ہرانا سوب آن اوفتا لوکل و ڈومےسائل سرٹےفکےٹ آتے شفاف وڑ اٹ جوڑ کننگک وخت اس کہ مستونگ و وایب کیب انا علاقہ غاتے ٹی سڑک آتیا سائن بورڈ خلنگانے ہرانا سوب آن شار انا زیبائی تون اوار پیشن آن بروک مسافر آتے آسانی مریک۔
